

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 940-01/22-01/41

URBROJ: 2186/012-02/32-22-4

Ivanec, 29. travnja 2022.

Na temelju članka 391. Zakona o vlasništvu i drugim stvarnim pravima („Narodne novine“ br. 91/96, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 35. Zakona o lokalnoj i područnoj ( regionalnoj) samoupravi (NN br. [33/2001](http://www.iusinfo.hr/Publication/Content.aspx?Sopi=NN2001B33A569&Ver=1), [60/2001](http://www.iusinfo.hr/Publication/Content.aspx?Sopi=NN2001B60A974&Ver=2), [129/2005](http://www.iusinfo.hr/Publication/Content.aspx?Sopi=NN2005B129A2385&Ver=3), [109/2007](http://www.iusinfo.hr/Publication/Content.aspx?Sopi=NN2007B109A3179&Ver=4), [36/2009](http://www.iusinfo.hr/Publication/Content.aspx?Sopi=NN2009B36A792&Ver=5), [125/2008](http://www.iusinfo.hr/Publication/Content.aspx?Sopi=NN2008B125A3563&Ver=6), [36/2009](http://www.iusinfo.hr/Publication/Content.aspx?Sopi=NN2009B36A793&Ver=7), [150/2011](http://www.iusinfo.hr/Publication/Content.aspx?Sopi=NN2011B150A3089&Ver=8), [144/2012](http://www.iusinfo.hr/Publication/Content.aspx?Sopi=NN2012B144A3075&Ver=9), 19/13 – pročišćeni tekst, 137/15 – ispravak, 123/17, 98/19, 144/20), članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 08/20) i članka 69. Odluke o upravljanju i raspolaganju imovinom u vlasništvu Grada Ivanca („Službeni vjesnik Varaždinske županije“ br. 21/21), Gradsko vijeće Grada Ivanca na 16. sjednici održanoj dana 29. travnja 2022. godine, donosi

**O D L U K U**

**o dodjeli nekretnine na korištenje Turističkoj zajednici Grada Ivanca**

**Članak 1.**

Nekretnina označena kao k.č.br. 1298/2 k.o. Ivanec, u naravi predstavlja zgradu Muzeja planinarstva na lokaciji Ivanec, Rudolfa Rajtera 5, u vlasništvu Grada Ivanca, Trg hrvatskih ivanovaca 9b, OIB 84121580205.

**Članak 2.**

Dio predmetne nekretnine iz ove Odluke, uređeno prizemlje zgrade Muzeja planinarstva, ovime se daje na korištenje Turističkoj zajednici Grada Ivanca, bez naknade.

**Članak 3.**

Predmetni prostor se dodjeljuje na korištenje u svrhu osnivanja Turističko informativnog centra, što će značajno doprinijeti razvoju turističkih sadržaja na području Grada Ivanca.

**Članak 4.**

Za sklapanjeugovora o upravljanju i korištenju nekretnine, uređenog prizemlja zgrade Muzeja planinarstva, u ime Grada Ivanca, ovlašćuje se gradonačelnik.

**Članak 5.**

Ova Odluka stupa na snagu prvog dana od dana donošenja.

PREDSJEDNIK GRADSKOG

VIJEĆA GRADA IVANCA:

Dalibor Patekar